

**Қызылорда қаласының су құбыры-канализация шаруашылығын дамыту және қайта жаңарту жөніндегі жұмыстарды қаржыландыру туралы**

***Күшін жойған***

Қазақстан Республикасы Үкіметінің Қаулысы 1999 жылғы 5 шілде N 925. Күші жойылды - Қазақстан Республикасының 2000.01.03. N 7 қаулысымен. ~P000007

     Қызылорда қаласындағы адамдардың өмірі мен денсаулығына қауіп төндіретін, экологиялық жағдайды ұшықтыратын, сумен жабдықтау мен канализациядағы күрделі ахуалды ескере отырып және Қазақстан Республикасының "Бюджет жүйесі туралы" 1999 жылғы 1 сәуірдегі Заңының 22-бабына сәйкес Қазақстан Республикасының Үкіметі қаулы етеді:   
      1. Қызылорда облысы әкімінің заңдарда белгіленген тәртіппен Қызылорда қаласындағы су құбыры-канализация шаруашылығы жүйесін дамыту және қайта жаңарту үшін 250 (екі жүз елу) млн. теңге көлемінде заем тарту туралы ұсынысына келісім берілсін.   
      2. Қазақстан Республикасының Экономикалық жоспарлау жөніндегі агенттігі жобаның қаржы-экономикалық сараптамасын жүзеге асырсын және Қазақстан Республикасының Қаржы министрлігіне қорытынды ұсынсын.   
      3. Қазақстан Республикасының Қаржы министрлігі:   
      1) заемды тартудың қаржылық шарттарына сараптаманы жүзеге асырсын;   
      2) мемлекеттік борышты басқарудың шеңберінде жергілікті атқарушы

органдардың заемды тіркеуін және тартудың, өтеудің және қызмет

көрсетудің мониторингін қамтамасыз етсін.

     4. Қызылорда облысының әкімі:

     1) заем қаражатының мақсатты пайдаланылуын;

     2) жергілікті бюджет қаражатынан тартылған заемды өтеуді және

оған қызмет көрсетуді қамтамасыз етсін.

     5. Осы қаулы қол қойылған күнінен бастап күшіне енеді.

     Қазақстан Республикасының

        Премьер-Министрі

    Оқығандар:

   Қобдалиева Н.

   Омарбекова А.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК